इस बाबत जानकारी देते हुए मेरठ जोन के आईजी प्रशांत कुमार ने बताया कि 2 अक्तूबर की रात झिंझाना की बिडौली स्थित कमालपुर चेक पोस्ट पर ड्यूटी पर तैनात हैड कांस्टेबिल संसार सिंह व होमगार्ड संजय वर्मा से बाइक सवार बदमाशों ने सरकारी हथियार लूटने का प्रयास किया था और विरोध करने पर होमगार्ड संजय सिंह को गोली मारकर इंसास व रायफल लूट ले गए जबकि संसार सिंह ने किसी प्रकार भागकर अपनी जान बचायी। सरकारी हथियार लूटे जाने से पूरे पुलिस विभाग में खलबली मच गयी, पुलिस ने घायल होमगार्ड को उपचार के लिए चिकित्सालय में भर्ती कराया गया। मेरठ जोन के अपर पुलिस महानिदेशक व सहारनपुर परिक्षेत्र के पुलिस उप महानिरीक्षक ने भी घटनास्थल पर पहुंचकर बदमाशों की गिरफ्तारी व हथियार बरामद करने के निर्देश दिए जिसके बाद से ही एसपी दिनेश कुमार सिंह लगा तार इस घटना के खुलासे के प्रयास में जुटे हुए थे।